Gbogbo ènìyàn ń wá kí wa ní ilé wa, àwọn ẹbí bàbá mi ń pòòyì, wọ́n á sọ ọ̀rọ̀ kẹ́lẹ́kẹ́lẹ́, ṣùgbọ́n kò sí ayọ̀ ní ojú wọn, ojú wọn kan gógó, kò sì sí ẹni tí ó pariwo sọ̀rọ̀ tàbí tí ó bèèrè óńjẹ lọ́wọ́ ìyá mi gẹ́gẹ́ bí àṣà ènìyàn kan tí ó fi ara mọ́ wa púpọ̀. Bí àlejò èyí bá dé, á ní ‘Ẹ kú aájò o, Olúwa á mú ẹsẹ̀ rẹ̀ padà sí ilé o’. Òmíràn á ní, ‘ Ẹsẹ̀ rẹ̀ ni o máa fi rin padà wálé o, Olúwa kò ní jẹ́ kí á gbọ́ o. A kò ní í sáré wá pè wá o.’ Bẹ́ẹ̀ ni kíkí ń pe kíkí, tí àdúrà ń pe àdúrà níjà.
Gbogbo eniyan n wa ki wa ni ile wa, awon ebi baba mi n pooyi, won a so oro kelekele, sugbon ko si ayo ni oju won, oju won kan gogo, ko si si eni ti o pariwo soro tabi ti o beere onje lowo iya mi gege bi asa eniyan kan ti o fi ara mo wa pupo. Bi alejo eyi ba de, a ni ‘E ku aajo o, Oluwa a mu ese re pada si ile o’. Omiran a ni, ‘ Ese re ni o maa fi rin pada wale o, Oluwa ko ni je ki a gbo o. A ko ni i sare wa pe wa o.’ Bee ni kiki n pe kiki, ti adura n pe adura nija.